มีน้ำออกมาจากช่องคลอดไม่เเน่ใจว่าเป็นตกขาวหรือป่าว เเต่ลักษณะเป็นน้ำ สีน้ำตาลเข้ม มันคืออะไรหรอคะ เลือดล้างหน้ารึป่าว เพราะก่อนหน้านี้มีเพศสัมพันธ์มาประมาณ 8 วันได้
สวัสดีค่ะ การมีน้ำสีน้ำตาลเข้มออกมาจากช่องคลอดนั้นอาจเป็นเลือดออกผิดปกติทางช่องคลอด ที่มีสาเหตุมาได้จาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบซึ่งหากก่อนหน้านี้มีเพศสัมพันธ์ไม่ป้องกัน มีโอกาสตั้งครรภ์ได้ โดยภาวะแทรกซ้อนของการตั้งครรภ์นั้น มักเกิดประมาณ 1-2 สัปดาห์หลังจากการปฏิสนธิ อาจมีเลือดออกมาปริมาณพอสมควร ปวดท้องน้อยร่วมด้วยดังที่กล่าวมา ยังไม่สามารถบอกสาเหตุได้แน่ชัด อาจสังเกตอาการ งดการมีเพศสัมพันธ์ไปก่อน ไม่ซื้อยาปรับฮอร์โมนมาใช้เอง หากเลือดยังออกมากต่อเนื่อง ควรไปพบแพทย์เพื่อยืนยันการตั้งครรภ์และหาสาเหตุที่แน่ชัดต่อไป